નવસારી જિલ્લામાં કાવેરી અને અંબિકા નદીમાં આવેલા પૂરના કારણે ગણદેવી તાલુકાના તટ વિસ્તારના અનેક ગામો પૂરગ્રસ્‍ત બન્યા હતા. પાણી ઓસરતા આ અસરગ્રસ્ત ગામોમાં રોગચાળો ન ફેલાય તે માટે નવસારી કલેકટર ડો. એમ.ડી.મોડિયા અને જિલ્લા વિકાસ અધિકારી આર.જી.ગોહિલના માર્ગદર્શન હેઠળ સઘન આરોગ્ય ચકાસણી ઝુંબેશ શરૂ કરવામાં આવી છે. આરોગ્ય સંજીવની રથ મોબાઇલ વાન દ્વારા અસરગ્રસ્‍ત ગામો ચીખલી તાલુકાના ઘેકટી, હોન્‍ડ, તલાવચોરા, હરણગામ, સાદકપોર, ફડવેલમાં જઇને મોબાઇલ વાન દ્વારા લોકોના આરોગ્યની ચકાસણી કરીને સારવાર આપવામાં આવી રહી છે.